ગીર અભિયારણ તથા ગીર સેન્ચ્યુરીમાં સાવજોનાં મૃત્યુનો આંક દિવસેને દિવસે વધતો જોવા મળી રહ્યો છે ત્યારે અનેકવિધ વખત હાઈકોર્ટમાં આ અંગે રજુઆતો પણ કરવામાં આવી હતી ત્યારે ખાસ કરીને હાઈકોર્ટ દ્વારા સરકારને તાકિદ કરતાં જણાવાયું છે કે, વન્ય પ્રાણીઓનાં હિતો જળવાવવા જોઈએ પરંતુ કડવી વાસ્તવિકતા તો એ છે કે, કાયદાની દેવીએ હાલ આંખે પાટો બાંધી લીધો હોય તેવી સ્થિતિનું નિર્માણ થવા પામ્યું છે.